पुनर्वास कॉलोनी में वृहत भट्ट मेवाड़ा समाज की बैठक हुई
सागवाड़ा। वृहतभट्ट मेवाड़ा समाज की बैठक पुनर्वास कॉलोनी में ब्रजमोहन दीक्षित के निवास पर हुई।
प्रवक्ता डॉ. दीपक पंड्या ने बताया कि समाज अध्यक्ष दीपक उपाध्याय की देखरेख में हुई बैठक में समाज की पूर्व कार्यकारिणी से रिकॉर्ड प्राप्त कर नई कार्यकारिणी को दिया गया। आय-व्यय की जानकारी देने के साथ समाज विकास कार्यों पर चर्चा की गई। वहीं डॉ. नरेंद्र भट्ट ने रजिस्ट्रेशन करने की जानकारी दी। वक्ताओं ने सामाजिक आय में बढ़ोतरी करने, पूर्व में किए गए कार्यों का अवलोकन उन्हें आगे बढ़ाने और समय-समय पर बैठक कर नए कार्यक्रम करने के विचार रखे। इस अवसर पर उपाध्यक्ष मनोज जे दीक्षित, सचिव पंकज, सहसचिव विपीन, महामंत्री मनोज पंड्या, मंत्री अशोक के साथ जयप्रकाश जोशी, घनश्याम पंड्या, रितेश, दत्तेश उपाध्याय मौजूद थे।
hin_Deva awa_Deva hin_Deva